Župan  
Trg Edvarda Kardelja 1, 5000 Nova Gorica

Datum: 20.10.2025

Številka: 042-2/2025-2

Na podlagi 8. člena Zakona o volilni in referendumski kampaniji (Uradni list RS, št. 41/07, 103/07 – Zpol-D, 11/11, 28/11 – odl. US in 98/13) Mestna občina Nova Gorica

objavlja

**POGOJE ZA BREZPLAČNO UPORABO PLAKATNIH MEST ZA REFERENDUMSKO KAMPANJO**

1. Mestna občina Nova Gorica ponuja organizatorjem referendumske kampanje za referendum o **Zakonu o pomoči pri prostovoljnem končanju življenja** brezplačna plakatna mesta dimenzije cca 1,00m x 0,70m in sicer na naslednjih lokacijah:

* Na Kidričevi ulici v Novi Gorici (ob travniku pred Mestno občino Nova Gorica)
* Na ulici IX. Korpusa v Solkanu (pri marketu Solkan).

1. Organizatorji referendumske kampanje naj vlogo z oznako:

Referendum o **Zakonu o pomoči pri prostovoljnem končanju življenja** dostavijo najkasneje do **srede 5.11.2025 do 13.00 ure** na naslov:

Mestna občina Nova Gorica, Trg E. Kardelja 1, Nova Gorica ali na elektrosnki naslov: [mestna.obcina@nova-gorica.si](mailto:mestna.obcina@nova-gorica.si).

1. Mestna občina Nova Gorica bo na podlagi prispeih vlog opravila žrebanje za določitev vrstnega reda na posameznih plakatnih mestih.
2. Javno žrebanje bo potekalo v sredo 5.11.2025 ob 14.00 uri v stekleni dvorani (I. nadstropje) stavbe Mestne občine Nova Gorica, Trg E. Kardelja 1, Nova Gorica.
3. Brezplačno plakatiranje bo mogoče od 6.11.2025 do vključno 21.11.2025.



